**Ásványráró Község Képviselő-testülete**

**Ikt.sz.: 78-24/2017.**

**Jegyzőkönyv**

**nyílt testületi ülésről**

**Készült:** Ásványrárón, 2017. július 18-án megtartott nyílt Képviselő-testületi ülésről.

**Tartalma:**

**54/2017. (VII. 18.) határozat** a napirendi pontok elfogadásáról

**55/2017. (VII. 18.) határozat** a TOP egészségházhoz kapcsolódóközbeszerzési szakértő megbízásáról

**56/2017. (VII. 18.) határozat** aMosonmagyaróvár Térségi Társulás Társulási Megállapodás módosításáról

**57/2017. (VII. 18.) határozat** a 2016. évi Magyar Államkincstári utóellenőrzés megállapításainak elfogadásáról

**Jegyzőkönyv**

**Készült:** Ásványrárón, 2017. július 18-án 16.00 órai kezdettel megtartott nyílt Képviselő-testületi ülésről.

**Jelen vannak:** A csatolt jelenléti ív szerint.

**Tatainé Popp Rita polgármester** köszönti a megjelenteket. Megállapítja, hogy a Képviselő-testület határozatképes, mivel 7 fő képviselőből 5 fő képviselő jelen van, és az ülést megnyitja.

**Tervezett napirendi pontok:**

1. TOP pályázathoz kapcsolódóan közbeszerzési szakértő kiválasztása, árajánlat elfogadása

2. Mosonmagyaróvári Térségi Társulási Megállapodás módosítása

3. Egyebek

**Tatainé Popp Rita polgármester:** Jegyzőkönyv hitelesítő személyeknek javaslom Bálint Ádám és Nagy Zoltán képviselőket. Van-e valakinek egyéb döntést igénylő javaslata?

Egyéb döntést igénylő napirendi javaslat nem volt.

Mivel egyéb hozzászólás, javaslat nem volt, a polgármester szavazásra teszi fel a napirendi pontokat és a hitelesítő képviselők személyét.

***…/2017. (...) határozati javaslat***

*Ásványráró Község Önkormányzat Képviselő-testülete úgy határozott, hogy a 2017. július 18-i nyílt testületi ülésen az alábbi napirendi pontok megtárgyalását elfogadja:*

*1. TOP pályázathoz kapcsolódóan közbeszerzési szakértő kiválasztása, árajánlat elfogadása*

*2. Mosonmagyaróvári Térségi Társulási Megállapodás módosítása*

*3. 2016. évi Magyar Államkincstári utóellenőrzés megállapításainak elfogadása*

*4. Egyebek*

*Továbbá a Képviselő-testület jelen jegyzőkönyv hitelesítésére Bálint Ádám és Nagy Zoltán* *képviselőket bízza meg.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 5 igen szavazattal – egyhangúlag – hozta meg határozatát:

**54/2017. (VII. 18.) határozat**

Ásványráró Község Önkormányzat Képviselő-testülete úgy határozott, hogy a 2017. július 18-i nyílt testületi ülésen az alábbi napirendi pontok megtárgyalását elfogadja:

1. TOP pályázathoz kapcsolódóan közbeszerzési szakértő kiválasztása, árajánlat elfogadása

2. Mosonmagyaróvári Térségi Társulási Megállapodás módosítása

3. 2016. évi Magyar Államkincstári utóellenőrzés megállapításainak elfogadása

4. Egyebek

Továbbá a Képviselő-testület jelen jegyzőkönyv hitelesítésére Bálint Ádám és Nagy Zoltán képviselőket bízza meg.

**Felelős:** Tatainé Popp Rita polgármester

**Határidő:** Azonnal

**1. Napirendi pont**

**TOP pályázathoz kapcsolódóan közbeszerzési szakértő kiválasztása, árajánlat elfogadása**

**Tatainé Popp Rita** **polgármester:** A testületnek ki kell választania a közbeszerzési szakértőt, aki le fogja vezényelni az egészségház építésével kapcsolatos közbeszerzési eljárást.

Három ajánlatot kértünk. Három ajánlat be is érkezett:

Buza Veronika: bruttó 710.000 Ft

Balogh Márton Sándor: bruttó 750 000 Ft

Prime Consulting Kft: bruttó 1.016.000 Ft

Egyéb észrevétel nem volt, a polgármester szavazásra teszi fel a közbeszerzési szakértő kiválasztásáról szóló határozati javaslatot.

***…/2017. (….) határozati javaslat***

*Ásványráró Község Önkormányzat Képviselő-testülete úgy határozott, hogy a* ***Korszerűen - akadálymentesen Ásványrárón Új egészségház létesítése az esélyegyenlőség és egyenlő bánásmód jegyében*** *című és* ***TOP-4.1.1-15-GM1-2016-00033*** *azonosító számú projekthez kapcsolódó közbeszerzési eljárás teljes lebonyolítására közbeszerzési szakértőnek Buza Veronikát (9022 Győr, Tarcsay Vilmos u. 24.) kéri fel, egyidejűleg elfogadja az általa tett alábbi ajánlatot:*

* *Közbeszerzési eljárás dokumentációjának összeállítása:*

*bruttó 710.000 Ft (AMM).*

*A Képviselő-testület felhatalmazza a polgármestert a megbízási szerződés aláírására.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 5 igen szavazattal – egyhangúlag – hozta meg határozatát:

**55/2017. (VII. 18.) határozat**

Ásványráró Község Önkormányzat Képviselő-testülete úgy határozott, hogy a **Korszerűen - akadálymentesen Ásványrárón Új egészségház létesítése az esélyegyenlőség és egyenlő bánásmód jegyében** című és **TOP-4.1.1-15-GM1-2016-00033** azonosító számú projekthez kapcsolódó közbeszerzési eljárás teljes lebonyolítására közbeszerzési szakértőnek Buza Veronikát (9022 Győr, Tarcsay Vilmos u. 24.) kéri fel, egyidejűleg elfogadja az általa tett alábbi ajánlatot:

* Közbeszerzési eljárás dokumentációjának összeállítása:

bruttó 710.000 Ft (AMM).

A Képviselő-testület felhatalmazza a polgármestert a megbízási szerződés aláírására.

**Felelős:** Tatainé Popp Rita polgármester

**Határidő:** Azonnal

**2. Napirendi pont**

**Mosonmagyaróvári Térségi Társulási Megállapodás módosítása**

*„ELŐTERJESZTÉS*

*Tisztelt Képviselő-testület!*

*A Mosonmagyaróvár Térségi Társulás alapdokumentuma a Társulási Megállapodás. A Megállapodásban rögzítettek biztosítják a tagok részére nyújtott szolgáltatások legitimitását és a hozzájuk kapcsolódó állami támogatásokat. A Társulási Megállapodás jóváhagyásához, módosításához, vagy a társulás megszüntetéséhez a társulásban részt vevő képviselő-testületek mindegyikének minősített többséggel hozott döntése szükséges (2011. évi CLXXXIX. törvény 88. § (2) bekezdés).*

***Ásványráró Község*** *Önkormányzata a 36/2017.(V.29.) határozatával úgy döntött, hogy 2018. január 1. napjától igénybe kívánja venni a Mosonmagyaróvár Térségi Társulás által fenntartott, Kistérségi Egyesített Szociális Intézményen keresztül, az idősek szakosított ellátását biztosító: „****Aranykor” Idősek Otthona*** *(9200 Mosonmagyaróvár, Soproni u. 65.);* ***Idősek Otthona****(9200 Mosonmagyaróvár, Lengyári u. 2.);* ***Idősek Gondozóháza*** *(9200 Mosonmagyaróvár, Soproni u. 65.) intézmények szolgáltatásait.*

***Mosonszolnok*** *Község Önkormányzata a 137/2017.(VI.12.) Kt.határozatával úgy döntött, hogy 2018. január 1. napjától igénybe kívánja venni a Mosonmagyaróvár Térségi Társulás által fenntartott, Kistérségi Egyesített Szociális Intézményen keresztül, az idősek szakosított ellátását biztosító****: Idősek Otthona*** *(9200 Mosonmagyaróvár, Lengyári u. 2.) intézmény szolgáltatásait.*

***Várbalog*** *Község Önkormányzata az 56/2017.(V.30.) önkormányzati határozatával, úgy döntött, hogy 2018. január 1. napjától igénybe kívánja venni a Mosonmagyaróvár Térségi Társulás által fenntartott* ***Család-és Gyermekjóléti Központ – Gyermekek Átmeneti Otthona*** *(9200 Mosonmagyaróvár, Lengyári u. 2.) által biztosított szolgáltatást.*

*A feladatellátás vállalásához szükséges valamennyi tagtelepülés képviselő-testületének minősített többséggel meghozott egyetértő határozata.*

*Kérem, az alábbi határozati javaslat elfogadását.*

***Határozati javaslat:***

1. *……………………… Önkormányzat Képviselő-testülete hozzájárul, hogy Mosonmagyaróvár Térségi Társulás Társulási Megállapodása, 2018. január 1. hatállyal kiegészüljön Ásványráró Község Önkormányzata csatlakozásával, a Mosonmagyaróvár Térségi Társulás által fenntartott, Kistérségi Egyesített Szociális Intézményen keresztül, az idősek szakosított ellátását biztosító:* ***„Aranykor” Idősek Otthona*** *(9200 Mosonmagyaróvár, Soproni u. 65.);* ***Idősek Otthona****(9200 Mosonmagyaróvár, Lengyári u. 2.);* ***Idősek Gondozóháza*** *(9200 Mosonmagyaróvár, Soproni u. 65.) intézmények szolgáltatásaihoz.*
2. *……………………… Önkormányzat Képviselő-testülete hozzájárul, hogy Mosonmagyaróvár Térségi Társulás Társulási Megállapodása 2017. január 1. hatállyal kiegészüljön Mosonszolnok Község csatlakozásával, a Mosonmagyaróvár Térségi Társulás által fenntartott, Kistérségi Egyesített Szociális Intézményen keresztül, az idősek szakosított ellátását biztosító:* ***Idősek Otthona*** *(9200 Mosonmagyaróvár, Lengyári u. 2.) intézmények szolgáltatásához.*
3. *……………………… Önkormányzat Képviselő-testülete hozzájárul, hogy Mosonmagyaróvár Térségi Társulás Társulási Megállapodása, 2018. január 1. hatállyal kiegészüljön Várbalog Község Önkormányzata csatlakozásával, a Mosonmagyaróvár Térségi Társulás által fenntartott,* ***Család-és Gyermekjóléti Központ – Gyermekek Átmeneti Otthona*** *(9200 Mosonmagyaróvár, Lengyári u. 2.) által biztosított szolgáltatáshoz.*
4. *A Képviselő-testület felhatalmazza a polgármestert, hogy döntéséről a Társulás elnökét tájékoztassa és az egységes szerkezetbe foglalt Társulási Megállapodást aláírja.*

*Felelős: polgármester*

*Határidő:**a képviselő-testületi ülést követő 10 napon belül*

**Tatainé Popp Rita polgármester:** Mosonszolnok az Idősek Otthona szolgáltatáshoz, Várbalog a Család-és Gyermekjóléti Központ – Gyermekek Átmeneti Otthona szolgáltatáshoz szeretne csatlakozni. Az előterjesztésben szerepel Ásványráró csatlakozása is az idősek szakosított ellátását biztosító szolgáltatásaihoz. Kérem a csatlakozások támogatását.

Mivel kérdés, hozzászólás nem volt, a polgármester szavazásra teszi fel a következő határozati javaslatot:

***…./2017. (…) határozati javaslat***

1. *Ásványráró Község Önkormányzat Képviselő-testülete hozzájárul, hogy Mosonmagyaróvár Térségi Társulás Társulási Megállapodása 2017. január 1. hatállyal kiegészüljön Mosonszolnok Község csatlakozásával, a Mosonmagyaróvár Térségi Társulás által fenntartott, Kistérségi Egyesített Szociális Intézményen keresztül, az idősek szakosított ellátását biztosító:* ***Idősek Otthona*** *(9200 Mosonmagyaróvár, Lengyári u. 2.) intézmények szolgáltatásához.*
2. *Ásványráró Község Önkormányzat Képviselő-testülete hozzájárul, hogy Mosonmagyaróvár Térségi Társulás Társulási Megállapodása, 2018. január 1. hatállyal kiegészüljön Várbalog Község Önkormányzata csatlakozásával, a Mosonmagyaróvár Térségi Társulás által fenntartott,* ***Család-és Gyermekjóléti Központ – Gyermekek Átmeneti Otthona*** *(9200 Mosonmagyaróvár, Lengyári u. 2.) által biztosított szolgáltatáshoz.*
3. *A Képviselő-testület felhatalmazza a polgármestert, hogy döntéséről a Társulás elnökét tájékoztassa és az egységes szerkezetbe foglalt Társulási Megállapodást aláírja.*

***Felelős:*** *Tatainé Popp Rita polgármester*

***Határidő:*** *A képviselő-testületi ülést követő 10 napon belül*

Ásványráró Község Képviselő-testülete 5 igen szavazattal – egyhangúlag – hozta meg határozatát:

**56/2017. (VII. 18.) határozat**

1. Ásványráró Község Önkormányzat Képviselő-testülete hozzájárul, hogy Mosonmagyaróvár Térségi Társulás Társulási Megállapodása 2017. január 1. hatállyal kiegészüljön Mosonszolnok Község csatlakozásával, a Mosonmagyaróvár Térségi Társulás által fenntartott, Kistérségi Egyesített Szociális Intézményen keresztül, az idősek szakosított ellátását biztosító: **Idősek Otthona** (9200 Mosonmagyaróvár, Lengyári u. 2.) intézmények szolgáltatásához.
2. Ásványráró Község Önkormányzat Képviselő-testülete hozzájárul, hogy Mosonmagyaróvár Térségi Társulás Társulási Megállapodása, 2018. január 1. hatállyal kiegészüljön Várbalog Község Önkormányzata csatlakozásával, a Mosonmagyaróvár Térségi Társulás által fenntartott, **Család-és Gyermekjóléti Központ – Gyermekek Átmeneti Otthona** (9200 Mosonmagyaróvár, Lengyári u. 2.) által biztosított szolgáltatáshoz.
3. A Képviselő-testület felhatalmazza a polgármestert, hogy döntéséről a Társulás elnökét tájékoztassa és az egységes szerkezetbe foglalt Társulási Megállapodást aláírja.

**Felelős:** Tatainé Popp Rita polgármester

**Határidő:** A képviselő-testületi ülést követő 10 napon belül

**3. Napirendi pont**

**2016. évi Magyar Államkincstári utóellenőrzés megállapításainak elfogadása**

**Tatainé Popp Rita polgármester:** A Magyar Államkincstár utóellenőrzést folytatott az önkormányzatnál és az óvodánál. Még 2015-ben kezdődött el az ellenőrzés, ami jelentéssel zárult. A megállapításokra intézkedési terv készült határidő és felelős személyek megjelölésével. A kincstár most végezte az utóellenőrzést, melynek keretében az óvodánál újabb hibát nem tárt fel, az önkormányzatnál két intézkedést javasol, ami a leltárral kapcsolatos, a leltárnak tételesen, ellenőrizhető módon kell tartalmaznia a mérlegben szereplő eszközöket és forrásokat, valamint az utalványrendelet kitöltésére nagyobb figyelmet kell fordítani.

Összességében elmondható, hogy az ellenőrzés pozitív eredménnyel zárult.

A Magyar Államkincstár a kézhez vett jelentést javasolja a képviselő-testülettel megismertetni. Kérem, fogadjuk el ezt határozattal.

Mivel kérdés, hozzászólás nem volt, a polgármester szavazásra teszi fel a következő határozati javaslatot:

***…./2017. (…) határozati javaslat***

*Ásványráró Község Önkormányzat Képviselő-testülete úgy határozott, hogy a 2016. évi Magyar Államkincstári utóellenőrzés keretében készült ellenőrzési jelentést (70/2015./UTÓ) megismerte és annak megállapításait tudomásul veszi és elfogadja.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 5 igen szavazattal – egyhangúlag – hozta meg határozatát:

**57/2017. (VII. 18.) határozat**

Ásványráró Község Önkormányzat Képviselő-testülete úgy határozott, hogy a 2016. évi Magyar Államkincstári utóellenőrzés keretében készült ellenőrzési jelentést (70/2015./UTÓ) megismerte és annak megállapításait tudomásul veszi és elfogadja.

**Felelős:** Tatainé Popp Rita polgármester

**Határidő:** Azonnal

Tatainé Popp Rita polgármester, a napirendi pontok megtárgyalása után az ülést bezárta.

K.m.f.

Tatainé Popp Rita Dr. Mátyus-Minkó Nikoletta

polgármester jegyző

**Hitelesítő képviselők:**

……………………………………………. ……………………………………….

Bálint Ádám Nagy Zoltán